Ούλαφ Μπουλλ

Ο Ούλαφ Γιάκομπ Μάρτιν Λούθερ Μπριέντα Μπουλλ ή Ούλαφ Μπουλλ (Olaf Jacob Martin Luther Breda Bull) ήταν Νορβηγός ποιητής. Γεννήθηκε στις 10 Νοεμβρίου το 1883 στην Χριστιανία (Kristiania, σημερινό Όσλο), στη Νορβηγία, και πέθανε στις 29 Ιουνίου το 1933. Ήταν υποψήφιος για το βραβείο Νόμπελ Λογοτεχνίας έξι φορές. 

 Βιογραφία 
Γονείς του ήταν ο συγγραφέας Jacob Breda Bull και η δεύτερη σύζυγος του Maria Augusta Berglöf. Ο Ούλαφ γεννήθηκε και μεγάλωσε στην Χριστιανία. Στην ηλικία των δεκατριών χρόνων, έζησε για ένα χρονικό διάστημα στo Hurum στην κομητεία της Buskerud, όπου ζούσε ο πατέρας του.

Ξεκίνησε τις γυμνασιακές σπουδές το 1899, και την ίδια χρονιά δημοσίευσε το πρώτο του ποίημα στην σχολική εφημερίδα. Αφού τελείωσε το σχολείο, έζησε στην Ρώμη μαζί με την οικογένειά του πριν επιστρέψει πάλι στην Χριστιανία το 1903, ώστε να ξεκινήσει τις σπουδές του στο πανεπιστήμιο. Ο Ούλαφ θα μπορούσε να χαρακτηριστεί ως πολυμαθής, διότι πέρα από την μελέτη της σύγχρονης και κλασικής λογοτεχνίας, ασχολήθηκε ιδιαίτερα και με τη φιλοσοφία, την ιστορία, την πολιτική, την τέχνη και την επιστήμη. Ήταν γνωστός ως ο ποιητής του Όσλο («Oslo-poet»), αλλά έζησε για μεγάλες περιόδους και στη Γαλλία, όπου γεννήθηκε ο γιος του, ο ποιητής Jan Bull, και στην Ιταλία. Διετέλεσε επί αρκετά χρόνια δημοσιογράφος του Posten και του Dagbladet. 

Πέθανε το 1933 και ενταφιάστηκε στο Vår Frelsers Gravlund του Όσλο.

 Ποίηση 
Η ποιητική συλλογή του «Digte» (1909) αποτέλεσε τη βάση πάνω στην οποία αναγνωρίστηκε ως ένας από τους σημαντικότερους ποιητές της Νορβηγίας. Συνέθετε την ποίησή του χρησιμοποιώντας το λεγόμενο νορβηγικό sentrallyrikk - ποιήματα με κεντρικά θέματα την αγάπη, τη θλίψη και τον θάνατο. Χρησιμοποίησε σταθερά πρότυπα στην δομή των στροφών και ήταν γνωστός για τις ισχυρές και συναισθηματικές απεικονίσεις του. Η ποίησή του και η δουλειά του εκφράζουν μια μελαγχολική αίσθηση ότι όλα είναι εφήμερα. Παρά την θλιμμένη προσέγγιση, την επαναλαμβανόμενη και ισχυρή χρήση της διάθεσης, η άψογη μορφή και η εκφραστική φωνή επικοινωνούν με την πεποίθησή του ότι η τέχνη και η ομορφιά είναι σημαντικές. 

Ο Giovanni Bach περιέγραψε το έργο του μ' αυτό τον τρόπο:«Τα ποιήματά του αποκαλύπτουν μια αρρενωπή δύναμη και μία ισχυρή επιβεβαίωση της δικής του προσωπικότητας, παρά την ακραία απαισιοδοξία που συχνά τα περιβάλλει με ένα ογκώδες, πυκνό, μαύρο πέπλο. Η ποίησή του είναι έντονα αισθητή, πλούσια σε φανταστική και πνευματική ποιότητα». Ο Ούλαφ αξιοποίησε τις εκτεταμένες γνώσεις και την καλλιτεχνική του δύναμη, αλλά παρουσίασε έναν υποβόσκοντα φόβο και κατάθλιψη. Κληρονόμησε μια νευρική διάθεση από τον πατέρα του και έκανε καταχρήσεις στο αλκοόλ. Ήταν γνωστός ως «αντιεξουσιαστής» και θεωρήθηκε «ξένος» στην κοινωνία, αλλά η ποίησή του απέδειξε ότι ποτέ δεν «έσπασε» εντελώς τα δεσμά με την παραδοσιακή μορφή και δομή. Σε μεγάλο μέρος της ποίησής του έδειξε μια ισχυρή λαχτάρα για το αιώνιο και το διαρκές. Αυτή η λαχτάρα ήταν πιο εμφανής όταν έγραψε για τα κλασικά μοτίβα.

Ο Μπουλλ διετέλεσε δάσκαλος της Νορβηγικής του Τζόυς, έχοντας γνωριστεί μαζί του στο βιβλιοπωλείο Shakespeare and Company στο Παρίσι.

 Εργογραφία 

 Έργα που δημοσιεύτηκαν κατά τη διάρκεια της ζωής του 
 Digte (Ποιήματα), Gyldendal, 1909.
 Nye Digte (Νέα Ποιήματα), Gyldendal, 1913.
 Mitt navn er Knoph (Το όνομά μου είναι Knoph), Narveson, 1914 - το πρώτο νορβηγικό βιβλίο που μεταφράστηκε στην δανέζικα.
 Digte og noveller (Ποιήματα και μικρές ιστορίες), Gyldendal, 1916
 Samlede digte 1909–1919 (Επιλεγμένα ποιήματα), Gyldendal, 1919.
 Stjernerne (= Τα αστέρια), Gyldendal, 1924.
 Metope, Gyldendal, 1927.
 De hundrede aar (Τα εκατό χρόνια), Gyldendal, 1928.
 Kjærlighet (Αγάπη), Gyldendal, 1929.
 Oinos og Eros (Οίνος και Έρως), Gyldendal, 1930.
 Ignis ardens, Gyldendal, 1932.

 Θεατρικά έργα 
 Kjærlighetens farse:tre akter (Φάρσα της Αγάπης: Τρεις Πράξεις), Aschehoug, 1919, δημοσιευμένο το 1948. Γραμμένο μαζί με τον Helge Krog.

 Μεταθανάτια δημοσιευμένα έργα 
 Ekko og regnbue: notater fra en dikters verksted (Ηχώ και Ουράνιο τόξο: Σημειώσεις από το χώρο εργασίας ενός ποιητή), Gyldendal, 1987. Επιμέλεια από τον Frans Lasson.
 Olaf Bull: brev fra en dikters liv (Ούλαφ Μπουλλ: Γράμματα από τη ζωή ενός ποιητή), 2 vols., Gyldendal, 1989. Επιμέλεια από τον Frans Lasson.
 Ild og skygger: spredte notater fra et dikterliv (Φωτιά και Σκιές: Διάσπαρτες Σημειώσεις από τη ζωή ενός ποιητή), Nørhaven, Viborg, 1991. Επιμέλεια από τον Frans Lasson.

 Έργα για τον Μπουλλ 
 Suzanne Bull, Ni år: mitt liv med Olaf Bull (Εννέα χρόνια: Η ζωή μου με τον Ούλαφ Μπουλλ), Aschehoug, 1974.
 Petter Næss, "Ούλαφ Μπουλλ, ένας άθλιος θρύλλος της Σκανδιναβικής λογοτεχνίας  (αδημοσίευτο άρθρο, 1990)
 Nete Smith, Olaf Bull, in: Νορβηγοί συγγραφείς του 20ού αιώνα, vol. 297, Gale Dictionary of Literary Biography, 2004
 Fredrik Wandrup, En uro som aldri dør. Olaf Bull og hans samtid (Μια ανησυχία που ποτέ δεν πεθαίνει. Ούλαφ Μπουλλ και η ζωή του), Gyldendal, 1995.

 Παραπομπές 

Κατηγορία:Νορβηγοί ποιητές
Κατηγορία:Νορβηγοί συγγραφείς